УЧРЕДИТЕЛЕН АКТ - УСТАВ
на

Фондация „Любя, тача и милея”
Днес, 15.02.2023  г., в гр. София, долуподписаните:

1. Силвия Парашкевова Цанова - Савова, ЕГН 7208276490;

     
2. Иван Георгиев Мархолев, ЕГН 7509146785;

     
3. Борис Георгиев Мархолев, ЕГН 7110026800.

ЕДИНОДУШНО РЕШИХМЕ:

І. Учредяваме юридическо лице с нестопанска цел - фондация с наименование „Любя, тача и милея”, като безвъзмездно предоставяме (даряваме) следното имущество:
1. Силвия Парашкевова Цанова - Савова дарява сумата от 100 (сто) лева; 
2. Иван Георгиев Мархолев дарява сумата от 100 (сто) лева.

3. Борис Георгиев Мархолев дарява сумата от 100 (сто) лева.
ІІ. ПРИЕМАМЕ следния УЧРЕДИТЕЛЕН АКТ - УСТАВ НА ФОНДАЦИЯ „Любя, тача и милея”:
УЧРЕДИТЕЛЕН АКТ - УСТАВ

НА ФОНДАЦИЯ „Любя, тача и милея”
I. ОБЩИ ПОЛОЖЕНИЯ
Чл.1. Наименованието на фондацията е „Любя, тача и милея”.

Наименованието на фондацията може да бъде изписвано и на английски език.
Чл.2. (1) Фондацията е юридическо лице с нестопанска цел, учредено в съответствие с разпоредбите на Закона за юридическите лица с нестопанска цел, с дарения на парични суми в общ размер на лева, направени с подписването на този учредителен акт – устав от следните лица – учредители:

1. Силвия Парашкевова Цанова - Савова е дарила сумата от 100 (сто) лева; 
2. Иван Георгиев Мархолев е дарил сумата от 100 (сто) лева 

3. Борис Георгиев Мархолев е дарил сумата от 100 (сто) лева.

(2) Фондацията е юридическо лице отделно от учредителите и не носи отговорност за задълженията на учредителите  си.

(3) Фондацията извършва дейността си в обществена полза по смисъла на чл. 2 от Закона за юридическите лица с нестопанска цел.

(4) Фондацията може да създава свои клонове в страната и в чужбина.                                                 

Чл.3. Седалището и адресът на управление на Фондацията са: гр. София, ул. „Будапеща” № 12, партер.
Чл.4. Дейността на фондацията не се ограничава със срок или прекратително условие.

II. МИСИЯ, ЦЕЛИ, СРЕДСТВА И ПРЕДМЕТ НА ДЕЙНОСТ
Чл.5. Мисията на фондацията е да създаде свободно пространство за изследване на българската история, култура, философия и общество, да възпитава в родолюбие и да участва в изграждането на общност от любознателни, знаещи, отговорни и ангажирани хора, като подпомага утвърждаването на демократичната и европейска принадлежност на България.  

Чл.6. (1) Фондацията има следните цели: 
1. Разработване и създаване на информационни ресурси за подпомагане на хуманитарното образование в България.

2. Подкрепа на студенти и млади изследователи, работещи в областта на българската история, култура, философия и наука.

3. Опазване на паметта и популяризиране на делото на българските дейци от периода на националното възраждане и изграждане на съвременната Българска държава. 

4. Разработване, осигуряване и издаване на подходяща специализирана, научна, научно-популярна и образователна литература, свързана с  историята и развитието на България.

5. Изграждане, развитие и поддържане на структури, подпомагащи родолюбивите каузи в страната. 
(2) По решение на управителния съвет фондацията може да разходва средства и за други, допуснати от закона, общественополезни цели, различни от посочените в предходната алинея. 

Чл.7. (1) Фондацията постига целите си чрез следните средства: 

1. предоставяне на образователна платформа за изследване, изучаване и популяризиране на хуманитарното познание;

2. публикуване и разпространение на електронни и печатни изследователски ресурси и учебни помагала за историята на България, Европа и света;

3. организиране на семинари, обучения и научни диспути;

4. установява взаимодействие със сходни български и чуждестранни организации;            

5. публикуване и разпространение на  специализирана литература.
 (2) За постигане на целите си фондацията може да използва и други законни и  общественоприемливи средства. 
Чл.8. За постигане на целите си фондацията ще има следния предмет на дейност:
1. Изграждане на нови образователни ресурси и развитие на иновативни подходи при изучаване на българската история с цел утвърждаване на съзнанието за гражданска и национална идентичност и разбирането за активната роля и отговорност на личността като основни ценности на Съвременността.

2. Подпомагане на развитие на пространство за критично мислене при представяне на историческото и хуманитарно познание чрез създаване условия за самостоятелна обработка и оценка на историческа, философска и друга научна информация.

3. Насърчаване  и  популяризиране на  доброволството.

4. Провеждане на информационни кампании;

5. Осъществяване на контакти, взаимодействия и сътрудничество с други национални и международни организации със сродна дейност и цели;

6. Разработване и изпълнение на проекти с национално и международно финансиране;

7. Популяризиране на целите и резултатите от дейността на фондацията чрез всички средства за масова информация;

8. Осигуряване на средства и имущество, което да се използва за осъществяване целите на фондацията; 

9. Разпространение на информация и добри практики; 

10. Проучване, анализ, разработване и реализиране на политики, съответни на целите на фондацията; 

11. Организиране и предоставяне на обучение;

12. Установяване на механизми и системи за партньорство и работа в мрежи;

13. Сътрудничество с изпълнителната и местната власт, местни и чуждестранни организации с оглед реализирането на проекти, насочени към постигането на целите на фондацията; 

Чл.9. (1) При спазване на действащото национално законодателство и като използва приходите за постигане на определените в този учредителен акт - устав цели, фондацията ще извършва следните допълнителни стопански дейности, свързани с предмета на основната й дейност:

1. извършване  на изследвания  и  анализи, свързани с целите на фондацията;

2. подготвяне, издаване и разпространение на печатни материали, свързани с целите на фондацията;

3. подготовка, издаване и разпространение на електронни материали, свързани с целите на фондацията;

4. организиране на обучения, семинари, кръгли маси, конферентни и писмени преводи и други дейности;

5. посреднически дейности;

6. експертна подкрепа, техническо съдействие и комуникация;

7. други допълнителни стопански дейности, свързани с предмета на основната ѝ дейност – по решение на управителния съвет.
(2) Фондацията може да учредява търговски дружества със собствено имущество, да влага средствата си с оглед тяхното съхраняване и увеличаване в недвижими и движими вещи, ограничени вещни права, дялови участия в търговски дружества, права върху обекти на интелектуална собственост, ценни книги и др.
III. ИМУЩЕСТВО
Чл.10.
(1) Имуществото на фондацията се състои от учредителния фонд, посочен в чл.2, алинея 1 и от други, постъпили съобразно този учредителен акт – устав, средства. Източници на средства за фондацията са: дарения от български и чуждестранни физически и юридически лица, завещания от български и чуждестранни физически лица, приходи от държавни, общински и международни организации, приходи от допълнителна стопанска дейност, свързана с предмета на основната й дейност, приходи от лихви, недвижими и движими вещи, ограничени вещни права, права върху обекти на интелектуална собственост, ценни книги, дялови участия и други, незабранени от закона.
(2) Паричните средства на фондацията се съхраняват и отчитат по установения за това нормативен ред.

(3) Дарители или завещатели в полза на фондацията могат да поставят условия, когато желаят чрез дарението или завещанието да бъде учредена награда, стипендия, специализиран финансов фонд и други подобни.

(4) Дарителят или завещателят може да поиска предоставеното от него имущество да се използва за подкрепа на определена от него или определяема нестопанска организация или друга институция, ако целите й не противоречат на целите на фондацията.

(5) Предмет на дарение или завещание могат да бъдат пари, движими и недвижими вещи, произведения на изкуството, научно-изследователски и технологични продукти и други. Те се вписват в специален регистър.

(6) Фондацията ще отказва дарения или завещания, направени с неприемливи за нея условия и в противоречие със закона, морала и настоящия акт, както и дарения от анонимни дарители.

(7) Управлението и разпореждането с имуществото на фондацията се осъществява от органите й, в съответствие с изискванията на действащото национално законодателство и условията на този учредителен акт – устав и по начин, осигуряващ запазването и увеличаването му, като се държи сметка за финансирането на нестопанските цели на фондацията.

(8) Фондацията не разпределя печалба.

IV. ОРГАНИ НА УПРАВЛЕНИЕ
Чл. 11. (1) Органи на Фондацията са: 

1. Съвет на учредителите – Управителен съвет;

2. Председател.

(2) Учредителите са членове на Съвета на учредителите по право.  

(3) По решение на Съвета на учредителите могат да се образуват и допълнителни консултативни, експертни, съвещателни и други помощни органи, както и да се попълва и променя техният състав в съответствие с този учредителен акт - устав.


(4) Приелите поканата за участие в органи на фондацията се запознават с този учредителен акт - устав и се задължават да спазват разпоредбите му за постигане на целите на фондацията.

(5) След смъртта на учредител на фондацията мястото му в Съвета на учредителите се заема от наследниците му по закон или завещание, ако те пожелаят това. Наследниците имат всички права на учредителя по този устав. Всеки наследник има право на един глас в съвета на учредителите. Наследниците губят правата по предходното изречение, ако в тримесечен срок от нарочна покана от фондацията, не заявят изрично, че желаят да заемат мястото на починалия учредител в Съвета на учредителите. 

(6) Лицата, желаещи да прекратят членството си в Съвета на учредителите, включително учредител на фондацията, могат да подадат писмено тримесечно предизвестие до фондацията. Писменото предизвестие за прекратяването на членството може да бъде оттеглено до изтичането на срока. С изтичане срока на предизвестието членството се прекратява автоматично. След изтичане срока на предизвестието на следващото си събрание съвета на учредителите със свое решение може да констатира прекратяване членството на подалото предизвестие лице.
V. СЪВЕТ НА УЧРЕДИТЕЛИТЕ – УПРАВИТЕЛЕН СЪВЕТ
Чл. 12. (1) Съветът на учредителите е върховен колективен орган на фондацията и се състои от учредителите й, респ. от техните наследници, приети за членове по реда, предвиден в този учредителен акт - устав.

(2) Съветът на учредителите има следните правомощия: 

1. Приема, изменя и допълва  учредителния акт - устав на фондацията;

2. Избира и освобождава директора на фондацията и определя възнаграждението му, ако се реши да има такова; 

3. Взема решения за преобразуване на фондацията;

4. Приема годишния финансов отчет и доклада на директора на фондацията и, ако законът изисква, избира независим одитор за проверка годишния финансов отчет на фондацията и приема одиторския доклад; 

5. Отменя решения на други органи на фондацията, които противоречат на закона, учредителния акт - устав или други вътрешни актове; 

6. Приема мотивирани решения по чл.41, ал.3 ЗЮЛНЦ;

7. Приема решения за разпореждане с имуществото на фондацията; 

8. Приема основните насоки и програмата за дейността на фондацията и определя реда и правилата за осъществяване дейността на фондацията; 

9. Взема решения за участие в други организации, за откриване и закриване на клонове и назначава и освобождава управители на клоновете на фондацията и ги упълномощава да представляват фондацията за дейността на клона;

10. Приема бюджета на фондацията;

11. Взема решение за възлагане на част от правомощията си на директора, доколкото законът допуска това; 

12. Приема и други решения по този учредителен акт – устав;

(3) Всички решения се приемат с пълно мнозинство на всички членове на съвета 
(4) Всеки член на съвета има право на един глас.

(5) Заседанието на управителния съвет е законно, ако присъстват всичките му членове.  

(6) Освен учредителите на фондацията, в управителния съвет могат да бъдат приемани и други членове с единодушно решение на учредителите на фондацията. Член на управителния съвет, извън кръга на учредителите на фондацията, може да бъде освободен с единодушно решение на учредителите на фондацията. 

(7) Лицата, желаещи да прекратят членството си в управителния съвет, включително учредител на фондацията, могат да подадат писмено тримесечно предизвестие до фондацията. Писменото предизвестие за прекратяването на членството може да бъде оттеглено до изтичането на срока. С изтичане срока на предизвестието членството се прекратява автоматично. След изтичане срока на предизвестието на следващото си събрание управителният съвет със свое решение може да констатира прекратяване членството на подалото предизвестие лице.

Чл.13.(1) Съветът на учредителите се свиква от председателя на фондацията - по негова инициатива или по искане на една трета от членовете на съвета. Ако в последния случай директора на фондацията в двуседмичен срок не отправи писмена покана за свикване на заседанието, то се свиква от съда по седалище на фондацията по писмено искане на заинтересуваните членове или натоварено от тях лице. 
(2)  Свикването на заседание на Съвета на учредителите се извършва с писмена покана, съдържаща дневния ред, датата, часа и мястото за провеждане на заседанието и по чия инициатива се свиква заседанието. Поканата трябва да е получена от всички членове на съвета най – малко 14 дни преди насрочения ден. Независимо от правилото на предходното изречение, заседанието е редовно, ако присъстват всички членове на съвета, и никой не възрази срещу законността му.
(3) Присъстващите на заседанието членове на управителния съвет избират от своя състав председател и секретар с мнозинство от гласовете на присъстващите членове.

(4) За заседанията на Съвета на учредителите и взетите решения се води протокол.

(5) Протоколът се подписва от всички, присъстващи на заседанието, членове на съвета. Председателят на заседанието и секретарят, изготвил протокола, отговарят за верността на съдържанието му.

VІ. ПРЕДСЕДАТЕЛ НА ФОНДАЦИЯТА
Чл. 14. (1)  Председателят на фондацията се избира от управителния съвет. 

(2) Мандатът на Председателите е пет години, ако по-кратък срок не е посочен в решението за избора му. Броят на мандатите не се ограничава. Председателят може да бъде освобождаван предсрочно с решение на Съвета на учредите.

(3) Председателят осъществява оперативното управление и ръководи административната дейност на фондацията въз основа решенията на управителния съвет. Те решават всички въпроси, които са свързани с осъществяването на предмета на дейност на фондацията, с изключение на въпросите, които по закон или по разпоредбите на този учредителен акт - устав са възложени за решаване изключително на Съвета на учредителите.

(4) Председателят на фондацията има следните правомощия:

1. Управлява фондацията и я представлява пред всички трети лица;
2. Изготвя бюджет на фондацията и го внася за приемане от управителния съвет;
3. Приема други вътрешни актове; 

4. Изготвя годишен финансов отчет и доклад за дейността на фондацията - съгласно чл. 40, алинеи 2 от ЗЮЛНЦ и ги представя за приемането им от управителния съвет; 

5. Организира, ръководи и контролира цялостната дейност на фондацията и изпълнението на решенията на Съвета на учредителите; 

6. Отговаря за стопанисване, опазване и увеличаване имуществото на фондацията, при спазване на особените разпоредби относно компетентността на Съвета на учредителите съгласно този учредителен акт - устав и действащото законодателство;

7. Предприема всякакви правомерни действия, осигуряващи нормалното функциониране на фондацията, в съответствие с решенията на Съвета на учредителите, вътрешнонормативните актове на фондацията и действащото българско законодателство;

8. Осъществява правата и задълженията на работодател по индивидуалните трудови правоотношения със служители на фондацията, като сключва, изменя и прекратява трудови правоотношения, осъществява дисциплинарната отговорност по отношение на служителите на фондацията, командирова ги в страната и чужбина, разрешава ползването на отпуск, както и  осъществява другите функции по трудовите правоотношения;

9. Контролира воденето и съхранението на книгите и цялата документация на фондацията, съгласно изискванията на закона.

10. Взема решения по всички въпроси, които по закон или съгласно този учредителен акт - устав не са изрично от компетентността на друг орган; 

11. Приема решения и изпълнява и други задължения, предвидени в закона или учредителния акт – устав на фондацията; 

12. Взема решение за възлагане на част от правомощията си на други органи за управление, доколкото законът допуска това;
(5)  При ръководене на работата на фондацията Председателят е длъжен да действа с грижата на добър стопанин в рамките на закона, този устав и решенията на Съвета на учредителите.

Чл.15. Председателят отговаря имуществено за виновно причинените вреди на фондацията, както и при извършване на действия извън предоставената му компетентност, с които е задължил или увредил фондацията.

VI. ПРЕДСТАВИТЕЛСТВО
Чл.16. Председателят на фондацията я представляват пред всички трети лица. 
VIІ. ПРЕКРАТЯВАНЕ И ЛИКВИДАЦИЯ
Чл. 17. Фондацията се прекратява:

1. По решение на Съвета на учредителите, взето с единодушие от всички членове на съвета.

2. По решение на съда, в предвидените от закона случаи;

Чл. 18. След прекратяването на фондацията се извършва ликвидация, като се удовлетворяват кредиторите на юридическото лице, а имуществото, останало след удовлетворяването на кредиторите, се предоставя по решение на управителния съвет на юридическо лице с нестопанска цел, определено за извършване на общественополезна дейност със същите или близки нестопански цели. Ликвидацията се извършва от директора на фондацията или от ликвидатор, назначен с единодушно решение на Съвета на учредителите.  
VIII. ЗАДЪЛЖЕНИЕ ЗА ВОДЕНЕ НА ДОКУМЕНТАЦИЯ
Чл. 19.(1) Фондацията е длъжна да води протоколна книга за взети от управителния съвет решения.

